Document ID: /roh_data/filtered/fineweb-2-filterrobots_roh.jsonl.gz/66364

Vus pudais bain vegnir puspè sauns cun ina parodontitis, ma i na vegn betg esser pussaivel da metter la situaziun da Vossa schunschiva en il stadi original da pli baud.
La parodontitis è ina malsogna d’inflammaziun cun ina sminuziun da basa da la fixaziun dals dents. Tar la parodontitis betg tractada vegn questa fixaziun dals dents sminuida vinavant fin a la perdita dals dents. Effectivamain po il tractament da la schunschiva mo reducir u schizunt far ir davent l’inflammaziun. Questa situaziun vegn numnada sauna, cunquai ch’ils segns d’inflammaziun èn d’ina vart svanids e cunquai che da l’autra vart la sminuziun ulteriura da la fixaziun dals dents è vegnida reducida.
Suenter in tractament da la schunschiva è in success a lunga durada sur plirs onns mo lura garantì, sche pazients exequeschan in’igiena da la bucca a chasa optimala e sch’els impedeschan latiers quotidianamain che lur schunschiva po s’inflammar danovamain tras novas placcas bacterialas.
Per il success da lunga durada optimal è impurtanta ultra da quai l’assistenza da lunga durada professiunala permanenta tar l’igienicra da dents, per che pussaivels problems periodics possian vegnir identifitgads ed eliminads a temp.